Ann Packer

Ann Packer (født 8. mars 1942 i Oxfordshire) er en britisk tidligere friidrettsutøver (mellomdistanseløper) som konkurrerte i 1960-årene.

Packer var med på det britiske stafettlaget på 4 × 400 meter som tok bronse i EM 1962 i Beograd og som tok sølv i Samveldelekene 1962 i Perth i Australia.

Packer deltok i OL 1964 i Tokyo. Opprinnelig hadde hun tenkt å bara løpe favorittdistansen 400 meter. Etter å ha tatt sølv, slått med to tideler av Australias Betty Cuthbert, valgte hun å stille til start på 800 meter. Det var en distanse Packer hadde løpt bare fem ganger tidligere. Etter så vidt å ha gått videre til finalen, gjorde hun sitt livs løp og spurtet forbi ledende Maryvonne Dupureur fra Frankrike. Dermed vant Packer gull på ny verdensrekord, 2.01,1.

Etter OL valgte Packer å avslutte idrettskarrieren, bare 22 år gammel.

Packer er utnevnt til medlem av Order of the British Empire.

Eksterne lenker 
 
 Artikkel om Packer på BBCs nettsted

Britiske mellomdistanseløpere
Olympiske mestere for Storbritannia
Olympiske sølvmedaljevinnere for Storbritannia
Olympiske medaljevinnere i friidrett
Sølvmedaljevinnere under samveldelekene for England
Medaljevinnere i friidrett under samveldelekene
Order of the British Empire (MBE)
Deltakere for England under Samveldelekene 1962
Friidrettsutøvere under Samveldelekene 1962
Medaljevinnere under Samveldelekene 1962
Deltakere for Storbritannia under EM i friidrett 1962
Medaljevinnere under Sommer-OL 1964
Verdensrekordsettere i friidrett
Deltakere for Storbritannia under Sommer-OL 1964
Friidrettsutøvere under Sommer-OL 1964
EM-bronsemedaljevinnere i friidrett for Storbritannia